ఇంద్రజ

ఇంద్రజ తెలుగు, మలయాళ సినిమా నటి. ఈమె ఒక తెలుగు కుటుంబములో కేరళలో పుట్టి, మద్రాసులో పెరిగింది. ఈమె దాదాపు 80కి పైగా సినిమాలలో నటించింది.

కర్ణాటక సంగీత విద్వాంసులు కుటుంబములో పుట్టిన ఇంద్రజ మంచి గాయని కూడా. ఈమె ముగ్గురు అక్క చెళ్లెల్లలో పెద్దది. భారతి, శోభ ఈమె చెల్లెళ్లు.

ఆమె అసలు పేరు రజతి. పాఠశాలలో కూడా రజతి అనేక సంగీత, నాటక పోటీలలో పాల్గొని బహుమతులు అందుకొన్నది. శాస్త్రీయ నాట్యములో శిక్షణ పొందిన ఈమె మాధవపెద్ది మూర్తి వద్ద కూచిపూడి నృత్యరీతులు అభ్యసించింది. ఈమె మూర్తి బృందముతో పాటు పర్యటించి విదేశాలలో ప్రదర్శనలు ఇచ్చింది.

ఇంద్రజ తొలిసినిమా జంతర్ మంతర్ అయితే యస్వీ కృష్ణారెడ్డి ఆలీ హీరోగా తీసిన యమలీల ముందుగా విడుదలై పెద్ద విజయం సాధించింది. యమలీల తర్వాత ఇంద్రజ రెండు సంవత్సరాల్లో 30కి పైగా సినిమాలలో హీరోయిన్ గా నటించింది. గుణశేఖర్ తీసిన సొగసు చూడతరమా సినిమాలో ఇంద్రజ నటన పలువురు విమర్శకుల ప్రశంసలందుకున్నది. ఈమె మలయాళ చిత్రరంగములో అనేక అగ్రశ్రేణి కథానాయకుల సరసన నటించి పేరు తెచ్చుకున్నది.

వివాహం
ఇంద్ర‌జ 2005లో వ్యాపారవేత్త అబ్సర్‌ని వివాహం చేసుకుంది. 

ఇంద్రజ 2005లో తమిళఛానెల్ జయా టీవీలో శాస్త్రీయ నృత్యంపై ఆధారితమైన గేంషో తకదిమిథ కు యాంకరుగా కూడా పనిచేసింది. ఇటీవలి కాలంలో, ఈమె టీవీ సీరియల్లలో నటించింది. సుందరకాండ అనే తెలుగు సీరియల్లో ప్రతినాయకి పాత్రను పోషించింది. భైరవి అనే తమిళ సీరియల్లో ప్రత్యేక పాత్రలో కనిపించింది. ప్రస్తుతం సన్ టీవి సీరియల్ వల్లిలో నటిస్తుంది.

నటించిన సినిమాలు

 చిన్ని చిన్ని ఆశ
 ఎర్రోడు
 సొగసు చూడతరమా
 లవ్ గేమ్
 ఒక చిన్నమాట
 జై భజరంగబలి
 జంతర్ మంతర్
 వన్స్ మోర్
 యమలీల
 పిచ్చోడి చేతిలో రాయి
 పిట్టల దొర
 పెద్దన్నయ్య
 చిన్నబ్బాయి (1997)
 తెలంగాణ
 నల్లపూసలు
 అమ్మదొంగా (ప్రత్యేక నృత్యం)
 సంప్రదాయం
 జగదేకవీరుడు
 మమ్మీ మీ ఆయనొచ్చాడు
 వద్దు బావ తప్పు
 దిక్కులు చూడకు రామయ్య (2014)
 శమంతకమణి (2017)
అక్కడొకడుంటాడు (2019)
 సాఫ్ట్‌వేర్ సుధీర్ (2019)
 అల్లుడు అదుర్స్ (2021)
 స్టాండప్‌ రాహుల్‌
మాచ‌ర్ల నియోజ‌క‌వ‌ర్గం 
ఉగ్రం  (2023)
 స్కంద (2023)
బొమ్మక్‌ క్రియేషన్స్

సీరియళ్ళు 
 సుందరకాండ

మూలాలు

బయటి లింకులు

తెలుగు సినిమా నటీమణులు